Lidice va ser escollida com a objectiu de represàlies arran de l'assassinat de Reinhard Heydrich, perquè els seus residents eren sospitosos d'haver acollit partidaris de la resistència local i van estar falsament associats amb membres de l'equip de l'Operació Antropoide. En total, unes 340 persones de Lidice van ser assassinades a causa de la represàlia alemanya (192 homes, 60 dones i 88 nens). El poble de Lidice va ser incendiat i les restes dels edificis destruïdes amb explosius. Un cop acabada la guerra, només 153 dones i 17 nens hi van tornar. Van ser reallotjats en el nou poble de Lidice que es va construir amb vistes al lloc original, construït amb diners recaptats en una la campanya iniciada per Sir Barnett Stross al Regne Unit. La primera part del nou poble es va acabar el 1949.